
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, φερο- 
μένου ως ιδιοκτησίας Παναγιώτη και Ελισάβετ 
Δεληγκάρη, που βρίσκεται στον Παραδοσιακό Οι¬ 
κισμό του Παρθενώνα στο Ν. Μαρμαρά του Δή¬ 
μου Σιθωνίας Χαλκιδικής και καθορισμός ειδικών 

όρων και περιορισμών δόμησής του. 1 

Χαρακτηρισμός ως διατηρητέων, κατηγορίας III (δι¬ 
ατήρηση ογκομετρικού περιγράμματος), των κτι¬ 
ρίων, του περιβάλλοντος χώρου και του μανδρό- 
τοιχου περίφραξής τους, που βρίσκονται στην 
οδό Φ. Δραγούμη 28, στο Ο.Τ. 40 στην Ανω Πόλη 
Θεσσαλονίκης, φερομένων ως ιδιοκτησίας Ηλιο- 
πούλου Αικατερίνης, Μαδεμτζόγλου Ισαάκ, Καλ- 
λίτσας και Γιώτας και Στράντζαλη Ελισσάβετ, και 
καθορισμός ειδικών όρων και περιορισμών δόμη¬ 
σής τους. 2 

Τροποποίηση του ρυμοτομικού σχεδίου πόλης Δο- 
μοκού, Ν. Φθ/δας, ως προς την μετατόπιση της 
εγκεκριμένης οικοδομικής γραμμής της οδού Ερ- 
μού, από οδό Αχαιών μέχρι οδό Δημοκρατίας, στο 
οικοδομικό τετράγωνο που περικλείεται από τις 
οδούς Δημοκρατίας - Νεοπτολαίμου - Αχαιών και 


Ερμού του Δήμου Δομοκού. 3 

ΑΠΟΦΑΣΕΙ Σ 

Αριθμ. 585 (1) 


Χαρακτηρισμός ως διατηρητέου του κτιρίου, φερομέ- 
νου ως ιδιοκτησίας Παναγιώτη και Ελισάβετ Δελη¬ 
γκάρη, που βρίσκεται στον Παραδοσιακό Οικισμό 
του Παρθενώνα στο Ν. Μαρμαρά του Δήμου Σιθωνί- 
ας Χαλκιδικής και καθορισμός ειδικών όρων και πε¬ 
ριορισμών δόμησής του. 

Η ΥΦΥΠΟΥΡΓΟΣ 
ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 


όπως το άρθρο αυτό τροποποιήθηκε με το Ν. 1772/1988 
(ΦΕΚ 69Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» και ειδικότερα της παρ. 
5 αυτού. 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 «Κωδικοποίηση της νομοθε¬ 
σίας για την Κυβέρνηση και τα Κυβερνητικά όργανα» 
(ΦΕΚ Α' 98/22-4-2005). 

ε) Του Π.Δ. 185/06-10-2009 (ΦΕΚ 213/Α'/7.10.2009) και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας -Θράκης σε Γ ενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

2. Την με αρ. 383/18-1-10 (ΦΕΚ 29/Β'/18-1-10) απόφα¬ 
ση του Πρωθυπουργού και του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης για τον 
«Καθορισμό αρμοδιοτήτων των Υφυπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης 
Θεοδώρας Τζάκρη και Γεωργίου Ντόλιου». 

3. Την με αρ. πρωτ. 685/24-1-08 αίτηση του Π. Δε¬ 
ληγκάρη, φερομένου ως ιδιοκτήτη του κτίσματος του 
θέματος. 

4. Την από 27-8-09 αιτιολογική έκθεση της Υπηρεσίας 
μας για τον χαρακτηρισμό ως διατηρητέου του κτιρίου 
του θέματος. 

5. Το υπ’ αριθμ. πρωτ. (Γεν.Γρ.ΜΘ. 585/1-2-10) 593/27.1.2010 
έγγραφο του Δήμου Σιθωνίας με αποδεικτικό ανάρτη¬ 
σης της παραπάνω αιτιολογικής έκθεσης. 

6. Το γεγονός ότι παρήλθε το προβλεπόμενο χρονικό 
διάστημα από την παραλαβή της αιτιολογικής έκθεσης 
από τους φερόμενους ως ιδιοκτήτες των κτηρίων, όπως 
αποδεικνύεται από την από 29-10-09 απόδειξη παραλα¬ 
βής της, χωρίς να υποβληθεί ένσταση εκ μέρους τους, 
αποφασίζουμε: 

1. Χαρακτηρίζουμε ως διατηρητέο το κτίριο, φερόμενο 
ως ιδιοκτησία Παναγιώτη και Ελισάβετ Δεληγκάρη, που 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


βρίσκεται στον Παραδοσιακό Οικισμό του Παρθενώνα 
στο Ν. Μαρμαρά του Δήμου Σιθωνίας Χαλκιδικής, όπως 
φαίνεται στο τοπογραφικό διάγραμμα σε κλ. 1: 200, που 
θεωρήθηκε από τη Δ/νση Περιβάλλοντος και Υποδομών 
της Γενικής Γραμματείας Μακεδονίας - Θράκης και συνο¬ 
δεύει την απόφαση αυτή, για τους παρακάτω λόγους: 

α) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί πρώιμο τύπο διώροφης παραδοσιακής κα¬ 
τοικίας των μέσων του 19ου αιώνα, παραλληλόγραμμης 
κάτοψης, με μπαλκόνι στον όροφο, η οποία σταδιακά 
δέχτηκε χαρακτηριστικές τυπικές παρεμβάσεις διατη¬ 
ρώντας εμφανείς όλες τις ενδιάμεσες αλλαγές των οι¬ 
κοδομικών φάσεων και τα αυθεντικά δομικά υλικά. 

γ) Διαθέτει αξιοσημείωτα κατασκευαστικά και δομικά 
στοιχεία της παραδοσιακής αρχιτεκτονικής. 

δ) Ανήκει σε ένα σύνολο ομοειδών κτιρίων του οικι¬ 
σμού που συμβάλλουν στην ανάδειξη της πολιτιστικής 
του εικόνας, διατηρώντας αξιοσημείωτα στοιχεία της 
αρχιτεκτονικής του παράδοσης. 

2. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του κτιρίου για λόγους στατικούς 
και λειτουργικούς, χωρίς αλλοίωση του αρχιτεκτονικού 
και μορφολογικού του χαρακτήρα και των βασικών αρ¬ 
χών της σύνθεσης του. 


4. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις 
του διατηρητέου κτιρίου, πλην των αναγκών, περιορι¬ 
σμένων διαστάσεων επιγραφών που υποδηλώνουν τη 
χρήση του. 

5. Για κάθε επέμβαση στο εσωτερικό ή στο εξωτερικό 
του διατηρητέου κτιρίου, για κάθε τοποθέτηση μικρο- 
επιγραφών, απαιτείται ο έλεγχος της μελέτης από την 
αρμόδια Επιτροπή Αρχιτεκτονικού και Πολεοδομικού 
Ελέγχου (ΕΠΑΕ) και η έγκριση αυτής από την Δ/νση 
Περιβάλλοντος και Υποδομών της Γ ενικής Γ ραμματεί¬ 
ας Μακεδονίας - Θράκης του Υπουργείου Εσωτερικών, 
Αποκέντρωσης και Ηλεκτρ. Διακυβέρνησης. 

6. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

7. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
Νόμων για το Συμβούλιο της Επικράτειας». 

8. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Μα'ΐου 2010 

Η ΥΦΥΠΟΥΡΓΟΣ 

ΘΕΟΔΩΡΑ ΤΖΑΚΡΗ 

Αριθμ. 1337 (2) 

Χαρακτηρισμός ως διατηρητέων, κατηγορίας III (διατή¬ 
ρηση ογκομετρικού περιγράμματος), των κτιρίων, του 
περιβάλλοντος χώρου και του μανδρότοιχου περί- 
φραξής τους, που βρίσκονται στην οδό Φ. Δραγούμη 
28, στο Ο.Τ. 40 στην Άνω Πόλη Θεσσαλονίκης, φερο- 
μένων ως ιδιοκτησίας Ηλιοπούλου Αικατερίνης, Μα- 
δεμτζόγλου Ισαάκ, Καλλίτσας και Γιώτας και Στρά- 
ντζαλη Ελισσάβετ, και καθορισμός ειδικών όρων και 
περιορισμών δόμησής τους. 

Η ΥΦΥΠΟΥΡΓΟΣ 
ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 69Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 (ΦΕΚ 98Α/22-4-2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

ε) Του Π.Δ. 185/06.10.2009 (ΦΕΚ 213Α707.10.2009) και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 
Γραμματεία Μακεδονίας - Θράκης και μεταφορά αυτού 
ως σύνολο αρμοδιοτήτων, υπηρεσιών θέσεων και προ¬ 
σωπικού στο Υπουργείο Εσωτερικών. 

2. Την απόφαση 8019/29.11.1999 του Υπουργού Μακε¬ 
δονίας Θράκης (ΦΕΚ 900/Δ'/15.12.1999) «Χαρακτηρισμός 
ως διατηρητέων κτιρίων, αρχιτεκτονικών και πολεοδο- 
μικών στοιχείων του παραδοσιακού οικισμού της Άνω 
Πόλης της Θεσσαλονίκης και καθορισμός ειδικών όρων 
και περιορισμών δόμησης, κανονισμός προστασίας και 
χρήσεις των κτιρίων αυτών». 

3. Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Ηλ. Διακυβέρνησης 
383/18.01.2010 (ΦΕΚ 29Β718.01.2010) «Καθορισμός αρμοδι¬ 
οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου». 

4. Την από 01.03.2009 αιτιολογική έκθεση για την έκ¬ 
δοση υπουργικής απόφασης για τον χαρακτηρισμό ως 
διατηρητέων των κτιρίων, του περιβάλλοντος χώρου 
και του μανδρότοιχου περίφραξης, που βρίσκονται στην 
οδό Φ. Δραγούμη 28 στην Άνω Πόλη, του Τμήματος 
ΠΕ.ΧΩ.ΔΕ. της Δ/νσης Περιβάλλοντος και Υποδομών της 
Γ ενική Γ ραμματεία Μακεδονίας - Θράκης. 

5. Την με αρ. πρωτ. Γενική Γραμματεία Μακεδονίας 
- Θράκης 1337/8.03.2010 αποδοχή της παραπάνω αιτιο- 
λογικής έκθεσης από τους φερόμενους ως ιδιοκτήτες 
των κτιρίων του θέματος, αποφασίζουμε: 


1. Χαρακτηρίζουμε ως διατηρητέα κατηγορίας III (δια¬ 
τήρηση ογκομετρικού περιγράμματος) τα δύο κτίσματα, 
τον περιβάλλοντα χώρο και τον μανδρότοιχο περίφρα- 
ξής τους (όπως φαίνονται στο συνημμένο απόσπασμα 
ρυμοτομικού σχεδίου σε κλ. 1:500), που βρίσκονται στην 
οδό Φ. Δραγούμη 28, στο Ο.Τ. 37 στην Ανω Πόλη Θεσ¬ 
σαλονίκης, φερόμενα ως ιδιοκτησίας Ηλιοπούλου Αικα¬ 
τερίνης, Μαδεμτζόγλου Ισαάκ, Καλλίτσας και Γ ιώτας και 
Στράντζαλη Ελισσάβετ, για τους παρακάτω λόγους: 

α) Τα κτίσματα αποτελούν δείγματα της λαϊκής πα¬ 
ραδοσιακής αρχιτεκτονικής, 

β) Συμβάλουν με την θέση, την μορφή και τον όγκο 
τους στην διατήρηση της εικόνας και της κλίμακας του 
ακανόνιστου παραδοσιακού ιστού του παραδοσιακού 
οικισμού της Άνω Πόλης Θεσσαλονίκης. 

2. Για τα κτίρια κατηγορίας III: 

α) Επιτρέπεται η ανακατασκευή των αρχικών κτιρίων 
και είναι επιτρεπτή η αναμόρφωση των μορφολογικών 
στοιχείων τους και για λόγους λειτουργικούς. 

Επιβάλλεται η επανατοποθέτηση παλαιών αξιόλογων 
σιδεριών και εξωτερικών ξυλόγλυπτων Ουρών, εφόσον 
διασώζονται. 

β) Επιτρέπεται η ανακατασκευή και διατήρηση των 
νεώτερων προσθηκών που συμπληρώνουν τις λειτουρ¬ 
γικές ανάγκες των κτιρίων. 

γ) Απαγορεύεται η τοποθέτηση φωτεινών ή μη επι¬ 
γραφών, κλιματιστικών μηχανημάτων και μετρητών ορ¬ 
γανισμών κοινής ωφέλειας στις όψεις των διατηρητέων 
κτιρίων. Επίσης απαγορεύονται ηλιακοί συλλέκτες και 
φωτεινές επιγραφές στις στέγες των κτιρίων. 

δ) Τα οικόπεδα των διατηρητέων κτισμάτων θεωρού¬ 
νται άρτια και οικοδομήσιμα ως έχουν, με διατηρούμενο 
το συντελεστή δόμησης. Δεν επιτρέπεται η μεταφορά συ¬ 
ντελεστή δόμησης εντός του παραδοσιακού οικισμού. 

ε) Απαγορεύεται η λειτουργία των παρακάτω χρήσε¬ 
ων: συνεργεία, πρατήρια υγρών καυσίμων και βιοτεχνι¬ 
κά εργαστήρια μέσης και υψηλής όχλησης. Επιθυμητές 
χρήσεις με στόχο τη διατήρηση και ανάδειξη του πα¬ 
ραδοσιακού οικισμού είναι: η κατοικία, οι πολιτιστικές 
λειτουργίες, οι λειτουργίες προσωπικών εξυπηρετήσε¬ 
ων, τα εργαστήρια μικροτεχνίας κ.τ,λ. 

3. Όλες οι επεμβάσεις και η χρωματική οργάνωση των 
όψεων θα ελέγχονται από την Επιτροπή Αρχιτεκτονικού 
και Πολεοδομικού Ελέγχου (Ε.Π.Α.Ε.) και θα εγκρίνονται 
από τη Διεύθυνση Περιβάλλοντος και Υποδομών της 
Γ ενικής Γ ραμματείας Μακεδονίας - Θράκης του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης. 

4. Κατά της αποφάσεως αυτής μπορεί να ασκηθεί το 
ένδικο μέσο της αίτησης ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση διατάξεων 
νόμων για το Συμβούλιο της Επικράτειας». 

5. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

6. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Απριλίου 2010 

Η ΥΦΥΠΟΥΡΓΟΣ 

ΘΕΟΔΩΡΑ ΤΖΑΚΡΗ 

ΓΛοί. ΊΜΙιον Μομλχογ πεζοδρόμος 

Αριθμ. 2812 (3) 

Τροποποίηση του ρυμοτομικού σχεδίου πόλης Δομο- 
κού, Ν. Φθ/δας, ως προς την μετατόπιση της εγκε¬ 
κριμένης οικοδομικής γραμμής της οδού Ερμού, από 
οδό Αχαιών μέχρι οδό Δημοκρατίας, στο οικοδομι¬ 
κό τετράγωνο που περικλείεται από τις οδούς Δη¬ 
μοκρατίας - Νεοπτολαίμου - Αχαιών και Ερμού του 
Δήμου Δομοκού. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του Ν.Δ. 17/7/1923 (ΦΕΚ 228/Α) «περί 
σχεδίων πόλεων κ.λπ.» και ειδικότερα τα άρθρα 1,2,3,9 
και 70 παρ. 1 αυτού. 

2. Τις διατάξεις του Ν. 1337/83 (ΦΕΚ 33 Α) «Επέκτα¬ 
ση των πολεοδομικών σχεδίων, οικιστική ανάπτυξη και 
σχετικές ρυθμίσεις». 

3. Τις διατάξεις του Ν. 2503/97 (ΦΕΚ 107 Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
και ειδικότερα το άρθρο 6 (παρ. 6β). 

4. Τις διατάξεις του Ν. 2508/97 (ΦΕΚ 124Α) «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις». 

5. Τις διατάξεις του άρθρου 29 του Ν. 2831/12-6-2000 
(ΦΕΚ 140Α) όπως ισχύει με το άρθρο 10 του Ν. 3044/02 
(ΦΕΚ 197Α) «Τροποποίηση των διατάξεων του Ν. 1577/85 
«Γενικός Οικοδομικός Κανονισμός» και άλλες πολεοδο- 
μικές διατάξεις». 

6. Την αριθμ. Γ26721/657/16/5/1989 (ΦΕΚ 317/Δ/24.5.1989) 
Απόφαση, που αφορά την έγκριση του Γ ενικού Πολεο- 
δομικού Σχεδίου Δομοκού Ν. Φθιώτιδας. 

7. Το ΤΎ. 12583/21-10-1971 (ΦΕΚ 28/Δ/29-11-71) που αφο¬ 
ρά την έγκριση ρυμοτομικού σχεδίου στην πόλη του 
Δομοκού, Ν. Φθιώτιδας. 


8. Τις 13/136/2009 και 4/15//2010, Αποφάσεις του Δη¬ 
μοτικού Συμβουλίου Δομοκού. 

9. Τις αριθμ. πρωτ. 2056/2057/2058/23-3-2010, Βεβαιώ¬ 
σεις του Δημάρχου Δομοκού. 

10. Το αριθμ. πρωτ.234/15-1-2010, έγγραφο της 24ης 
Εφορείας Βυζαντινών Αρχαιοτήτων. 

11. Την αριθμ. 2566/10, εισήγηση της Υπηρεσίας μας 
στο Σ.Χ.Ο.Π.Ν. Φθ/δας. 

12. Το αριθμ. 5/2010,θέμα 12ον, Πρακτικό του Συμβου¬ 
λίου Χ.Ο.Π.Ν. Φθ/δας. 

13. Την αριθμ. 18894/5-5-2006 (Εγκύκλιος 6/06), του 
Υ.ΠΕ.ΧΩ.ΔΕ. 

14. Την αριθμ. 66/8-1-2010, (ΦΕΚ 34/Β/19-1-2010), Από¬ 
φαση Νομάρχη Φθ/δας περί εξουσιοδότησης του Προϊ¬ 
σταμένου της Γ ενικής Διεύθυνσης Υποδομών Ανάπτυξης 
της Ν.Α. Φθιώτιδος για την άσκηση αρμοδιοτήτων και 
την υπογραφή με ένδειξη «ΜΕ ΕΝΤΟΛΗ ΝΟΜΑΡΧΗ», 
αποφασίζουμε: 

1. Την τροποποίηση του ρυμοτομικού σχεδίου πό¬ 
λης Δομοκού, Ν. Φθ/δας ως προς την μετατόπιση της 
εγκεκριμένης οικοδομικής γραμμής της οδού Ερμού, 
από οδό Αχαιών μέχρι οδό Δημοκρατίας, στο οικο¬ 
δομικό τετράγωνο που περικλείεται από τις οδούς 
Δημοκρατίας - Νεοπτολαίμου - Αχαιών & Ερμού του 
Δήμου Δομοκού. 

Η απόφαση αυτή με το συνημμένο της διάγραμμα να 
δημοσιευθεί στην Εφημερίδα της Κυβερνήσεως. 

Λαμία, 6 Μάίου 2010 

Με εντολή Νομάρχη 
Ο Προϊστάμενος Γ ενικής Διεύθυνσης 
Υποδομών Ανάπτυξης Ν.Α. 

ΓΕΩΡΓΙΟΣ ΤΣΑΜΠΡΑΣ 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΦΘΙΩΤΙΔΑΣ 
ΔΗΜΟΣ ΔΟΜΟΚΟΤ 


ΘΕΜΑ: ΤΡΟΠΟΠΟΙΗΣΗ ΣΧΕΔΙΟΤ ΠΟΛΕΩΣ 

ΔΗΜΟΤ ΔΟΜΟΚΟΤ ΠΑΡΑ 
ΤΗΝ ΔΗΜΟΤΙΚΗ ΟΔΟ ΕΡΜΟΤ 


ΘΕΣΗ· ΤΜΗΜΑ ΤΗΣ ΟΔΟΤ ΕΡΜΟΤ ΑΠΟ 
ΤΗΝ ΟΔΟ ΔΗΜΟΚΡΑΤΙΑΣ ΕΩΣ 
ΤΗΝ ΣΤΜ80ΛΗ ΜΕ ΤΗΝ ΟΔΟ ΑΧΑΙΩΝ 


ΛΑΜΙΑ ΙΑΝΟΥΑΡΙΟΣ 2009 ΚΛΙΜΑΚΑ 1:200 

ΤΟΟΜΜΗΜΑ 

- Προτιινομινη Οικοδ Γραμμή 

-Καταρχο νμινη Οικοδ. Γραμμή 

- Μ η θιιγομινιί Οικοδ. Γραμμή 


Εγκριση Ιχιΰιον Πολιωι μι την Τ.Τ. 12583/21 -10-1971 
♦ΕΚ 28Δ729-11-1971 

Εγκριση Τροποποίηση* μ* την Τ.Π. 374/21-1-1982 
♦€Κ 202Δ-/7-4-1982 


ΟΡΟ* ΔΟΜΗΣΗΣ 


Ζώνη Σχιδιον ΠοΧιινί 
Ελάχιστο πρόσωπό 
Ελάχιστο Εμβαδο 
Ποσοστο καλνψη* 

ΙΑ. 


10.00 μ. 

20000 μ2. 
70 X. 
1.20 


θ 

1000 μ- 

200ΔΟ μ2. 
60 X. 
120 


ΠΙΝΑΚΑΣ ΠΑΡΟΔΗ3Ν ΙΔΙΟΚΤΗΤΟΝ 
φ ιδιοκτησία ΗιχόΧασυ Οασιλιιον-Κων/νον-Ελινηί -Μ αροα* 
(2) Ιδιοκτησία ΓαΧλη Λημοσινη-Χρηοτον 
0) Ιδιοκτησία Γκονβα Κυν/νσν 
(7) Ιδιοκτησία ΑΧαμαιη Παναγιώτη 
(Τ) ι4*ογ τησια Κωστουλα δη μητριόν 
(δ) 1&ατη>βια Ηικολαον λργνρη 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 36 % 

